L'Ajuntament de Sagunt es reunix amb la Demarcació de Costes després de la mobilització d'este matí
03 de març 2023

![](/media/krwhiqbm/c_1.jpg?width=850&height=566.9886363636364)

L'alcalde de Sagunt, Darío Moreno, juntament amb el regidor de Platges, Roberto Rovira; l'alcalde de Canet d'en Berenguer, Pere Antoni i altres membres de la Corporació Municipal, s'han reunit amb la Demarcació de Costes després de la mobilització d'este matí enfront de l'edifici.

Així, este matí han reivindicat enfront de la Demarcació de Costes de València la necessitat d'un projecte d'actuació a les platges d’Almardà, Corint i Malva-rosa, així com solucions i accions a curt i llarg termini enfront dels efectes del temporal a les platges.

**«Amb la mobilització ciutadana hem aconseguit resultats. Ens ha rebut la Demarcació de Costes de València i ha posat damunt de la taula un contracte d'emergència de 600.000 euros per a actuar a les nostres platges del nord així com a les platges de Canet**» ha indicat l'alcalde de Sagunt.

A més, Moreno, ha assenyalat que «**Hem demanat que s'afija una actuació de reforç en el cordó dunar, una cosa que per a nosaltres és imprescindible, i això no lleva que continuarem lluitant perquè s'aprove este contracte d'emergència, esta actuació que entenem prioritària a molt curt termini, però també perquè arribe de manera definitiva una solució per a les platges del nord**». Al que ha afegit que «**no podem esperar més**».

![](/media/hvinifji/c_2.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-es-reunix-amb-la-demarcacio-de-costes-despres-de-la-mobilitzacio-d-este-mati/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-es-reunix-amb-la-demarcacio-de-costes-despres-de-la-mobilitzacio-d-este-mati/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-es-reunix-amb-la-demarcacio-de-costes-despres-de-la-mobilitzacio-d-este-mati/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-es-reunix-amb-la-demarcacio-de-costes-despres-de-la-mobilitzacio-d-este-mati/)